**ТЕХНИЧЕСКА СПЕЦИФИКАЦИЯ**

**По Обособена позиция 2**

**Изработване на информационни и рекламни материали по проект „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“**

**Предметът на обособената позиция е включен в списъка по чл. 30 от Закона за интеграция на хората с увреждания и е запазена за участие на специализирани предприятия или кооперации на хора с увреждания, съгласно чл. 16г от ЗОП.**

**Съгласно чл. 16г ал. 6 оферти могат да подават и други заинтересовани лица извън тези, за които поръчката е запазена, но те се разглеждат в случаите по чл. 16г., ал. 9 от ЗОП.**

**Обособена позиция 2: Изработване на информационни и рекламни материали по проект „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“**

**Технически условия за изпълнение на поръчката**

**По обособена позиция 2:** Изработване на информационни и рекламни материали по проект „Ефективно функциониране на Областен информационен център - Русе“:

За популяризиране на проекта:

1. Винил със стойка (1бр.) с размер:100х200 см. с включен печат; хикс банер (1бр.) с размер 80х180 см. с включен печат;
2. Информационен транспарант – 1 бр., 200х100 см. с включен печат, материал:промазан винил (предназначен за вътрешни и външни приложения);
3. Сгъваема табела за земя тип „пирамида“ – 1 бр. с размер 100х140 см. с пълноцветен печат;
4. Плакати А2 – 200 бр.4х4 цвята;
5. Дипляни А4 с 2 биса 4+4 цвята – 300 бр.;
6. Химикали с мастило син цвят и брандинг – 300 бр.;
7. Тетрадки със спирала – 100 бр., с меки корици, 80 бр.листи, хартия офсет бял, размер А5, 135/205 мм.;
8. USB флаш памет – 100 бр. с капацитет 8 GB.

Реквизитите на материалите за популяризиране на проекта са описани в Единен наръчник на бенефициента за прилагане на правилата за информация и комуникация 2014-2020 г. и тяхното изработване трябва да бъде изцяло съобразено с него.

За обезпечаване на дейността на ОИЦ-Русе:

1. Трисекционен стенен календар за 2017 г., за 2018 г., 2019 г. - 300 бр. (по 100 бр. за всяка календарна година), размери: 705 х 304 мм. Тялото на **календара** да се състои от три секции по дванадесет месеца и да е отпечатано на хартия 70 гр./м2 офсет с изключителна белота, с иглена перфорация и декоративни шапки на телата;
2. Настолни календари за 2017 г., за 2018 г., 2019 г. - 300 бр. (по 100 бр. за всяка календарна година) - 12 листа, размери 23/10, 4+0 цвята, хартия 130 гр. гланц; основа 250 гр.;
3. Бяла магнитна дъска със стойка – 1 бр. с размер 100х140 см.;
4. Клип борд с метален клик и лицева страна пълноцветен печат – 200 бр.;
5. Книжка брошура – актуални схеми „Оперативни програми“ – размер А5, корица пълна цветност, мат; тяло 32 стр. пълна цветност, мат.- 1500 бр. Книжките ще се изработват периодично в 3 издания (за всяка календарна година от изпълнение на проекта).
6. Книжка брошура – индикативни годишни програми – А4, корица пълна цветност, мат; тяло 12 стр. пълна цветност, мат ; 3 издания х 500 бр. всяко, всичко 1 500 бр. Книжките ще се изработват периодично в 3 издания (за всяка календарна година от изпълнение на проекта).
7. Флаери за 15 събития /средно по 5 вида флаери (за всяко събитие) за календарна година/ х 300 бр. за вид събитие, размер 10 х 21 см., пълноцветен печат, офсет 90 гр. , всичко - 4500 бр.;

8. Електронни материали (е-обслужване на банер на ОИЦ-Русе и разпространението му в 5 електронни медии)

Материалите за осъществяване на основната дейност на ОИЦ-Русе трябва да бъдат изработени и изцяло съобразени с Наръчникът за брандинг и визия на Мрежата от 28 областни информационни центрове за популяризиране на европейските структурни и инвестиционни фондове.

Изпълнителят трябва да представи на Възложителя работен вариант на всеки от горепосочените артикули за одобрение в срок от 10 календарни дни от датата на заявката на Възложителя. Окончателното предаване на заявените артикули трябва да се осъществи в срок от 15 календарни дни от одобрението на Възложителя.

С Решение на Общински Съвет – Русе, Община Русе в качеството си на бенефициент по процедура за директно предоставяне на безвъзмездна финансова помощ „BG05SFOP001-4.001 „Осигуряване функционирането на националната мрежа от 27 областни информационни центрове“, Оперативна програма „Добро управление“ 2014-2020 г. се задължава да осигури непрекъсваемост по отношение на дейността на ОИЦ-Русе в срок до 31.12.2018 г. Към настоящия момент проектът е в процес на оценка от Управляващия орган (УО) и няма сключен договор за БФП. В тази връзка, предстоящият договор за „Изработване на информационни и рекламни материали по проект „Ефективно функциониране на Областен информационен център – Русе“ ще влезе в сила след датата на подписване на договора за безвъзмездна финансова помощ с УО.

**Ориентировъчна стойност на поръчката за обособена позиция 2:** 20 485 лв. с ДДС

**Срок за изпълнение -** 15 дни след писмена заявка

Срок за изпълнение на договора по обособената позиция - не по-късно от **31.12.2018 г.** (датата за приключване на проекта)

**Източник на финансиране -** Средствата са в размер на 20 485 лв. с ДДС по проект „Ефективно функциониране на Областен информационен център – Русе“, съфинансиран от Европейския социален фонд на ЕС по Оперативна програма „Добро управление“ 2014-2020 г.

**Изисквания към кандидатите**

**Икономически изисквания**

Възложителят не поставя минимални изисквания за икономическото и финансовото състояние на участника.

**Участниците трябва да са изпълнили минимум 1 услугa в областта на предмета на поръчката или с предмет, сходен с предмета на поръчката, през последните три години, считано от датата на подаване на офертата. Под сходни се разбира услуги по изработване на информационни и/или рекламни материали. Доказва се чрез представяне на списък на услугите, които са еднакви или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената услуга.**

**Доказателства за извършената услуга – удостоверение, издадено от получателя или от компетентен орган, или чрез посочване на публичен регистър, в който е публикувана информация за услугата.**

**Участникът, когато е специализирано предприятие или кооперация на хора с увреждания, на основание Чл.16г, ал.7 от ЗОП посочва в офертата си номера, под който е вписан в регистъра на специализираните предприятия и кооперации на хора с увреждания, поддържан от Агенцията за хората с увреждания, или информация относно регистрация в еквивалентен регистър на държава – членка на Европейския съюз.**

**На основание чл.16г, ал.10 от ЗОП, участникът, който е специализирано предприятие или кооперация на хора с увреждания, може да участва в обществена поръчка при условие че може да изпълни 80 на сто от нейния предмет със собствено производство или ресурс. При невъзможност за самостоятелно изпълнение в този обем той може да ползва подизпълнители или да се позовава на ресурсите на трети лица, при условие че и те са специализирани предприятия или кооперации на хора с увреждания, за което се представя информация по реда на чл.16г, ал. 7 от ЗОП.**

**Начин за образуване на предлаганата цена**

Участниците следва да представят единична цена с ДДС по видове консумативи и Обща цена с ДДС за цялото количество артикул, както и Обща цена за изпълнение предмета на поръчката. Предлаганата обща стойност на поръчката включва всички присъщи разходи за нейното изпълнение.

**Начин на плащане**

По Обособена позиция 2 – Договорената цена е окончателна, валидна и неподлежаща на промяна до пълното изпълнение на предмета на договора. Плащанията ще се извършват по следния начин:

* Авансово плащане в размер на 15% от стойността на договора в срок до 15 работни дни от подписване на Приемо-предавателен протокол и представяне на фактура в оригинал.
* Окончателно плащане в срок до 15 работни дни от подписване на Приемо-предавателен протокол за окончателно приемане на работата и след представяне на фактура в оригинал.

За извършване на плащанията ИЗПЪЛНИТЕЛЯТ изготвя фактура, която следва да съдържа следната задължителна информация:

Получател: Община Русе

Адрес: пл. Свобода 6

ЕИК 000530632

Получил фактурата: Димитър Генков - Ръководител на проекта

Номер на документа, дата, място

ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ

**Изисквания** **за качество**

Съгласно техническите условия за изпълнение на поръчката.